ai4bharat/Pralekha huggingface dataset:
ఆర్థిక మంత్రిత్వ శాఖ
మే 29న వీడియో కాన్ఫరెన్స్ ద్రావా బ్రిక్స్ టాక్స్ అథారిటీల సమావేశం
బ్రిక్స్  దేశాలైన ఫెడరల్ రిపబ్లిక్ ఆఫ్ బ్రెజిల్, రష్యన్ ఫెడరేషన్, రిపబ్లిక్ ఆఫ్ ఇండియా, పీపుల్స్ రిపబ్లిక్ ఆఫ్ చైనా మరియు రిపబ్లిక్ ఆఫ్ దక్షిణాఫ్రికా పన్ను అధికారుల సమావేశం 2020 మే 29 న జరిగింది. xCOVID-19 మహమ్మారి నేపథ్యంలో బ్రిక్స్ పన్ను అధికారుల ప్రతిస్పందన గురించి చర్చించడానికి మరియు పన్ను విషయాలలో సహకారం యొక్క సంభావ్య రంగాలను అన్వేషించడానికి ప్రస్తుతం బ్రిక్స్ ప్రెసిడెన్సీని కలిగి ఉన్న ఫెడరల్ టాక్స్ సర్వీస్ ఆఫ్ రష్యా ఈ సమావేశానికి ఆతిథ్యం ఇచ్చింది. మాస్కోలో జరగాల్సిన ఈ సమావేశం, COVID-19 దృష్ట్యా వీడియో కాన్ఫరెన్స్ ద్వారా జరిగింది.
భారత ప్రభుత్వం తరుఫున ఆర్థిక కార్యదర్శి డాక్టర్. అజయ్ భూషణ్ పాండే ప్రాతినిథ్యం వహించారు.
పన్ను చెల్లింపుదారులపై కోవిడ్ ప్రభావాన్ని తగ్గించేందుకు భారదేశం తీసుకున్న వివిధ చర్యలు, సమ్మతి అవసరాలు వాయిదా, ఆలస్య చెల్లింపులపై వడ్డీరేటు తగ్గించడం, పన్నుల రేట్లు నిలిపి వేయడం వంటి వాటి గురించి ఆర్థిక కార్యదర్శి, ఇతర బ్రిక్స్ దేశాలకు తెలియజేశారు. ఎప్పటికప్పుడు సంబంధిత పన్ను పరిపాలనలు తీసుకున్న కోవిడ్ -19 సంబంధిత పన్ను చర్యల గురించి పంచుకోవాలని, ఇది మహమ్మారి యొక్క ఆర్థిక ప్రభావం మీద అవగాహన పెంచుతుందని, తమ ప్రభుత్వాలకు సహాయంగా వివిధ అవకాశాలను మరింతగా అంచనా వేసే దిశగా ప్రోత్సహిస్తుందని, వ్యాప్తి నేపథ్యంలో మహమ్మారి ప్రభావం నుంచి బయటపడేందుకు మరింత సహకరిస్తుందని బ్రిక్స్ దేశాలు ఆయనను కోరాయి.
డిజిటలైజేషన్ వల్ల ఎదురయ్యే పన్ను సవాళ్ళను పరిష్కరించడంపై ఓ.ఈ.సి.డి / జి-20 ప్రాజెక్టులో కొనసాగుతున్న పనికి భారతదేశ మద్దతు గురించి ఆర్థిక కార్యదర్శి తెలియజేస్తూ, కొత్త పన్ను నియమాలు న్యాయమైనవి మరియ సరళమైనవి అని నిర్ధారించుకోవలసిన అవసరాన్ని నొక్కి చెప్పారు. ఇది కొత్త / అభివృద్ధి చెందుతున్న వ్యాపార నమూనాల విషయంలో తగినంత సరళంగా ఉండాలని అభిప్రాయపడ్డారు.
సరిహద్దు ఆర్థిక నేరాలకు సంబంధించి సంపూర్ణ ప్రభుత్వ విధానాన్ని అవలంబించవలసిన అవసరాన్ని డాక్టర్. పాండే ఎత్తి చూపారు. పన్ను విధించడమే కాకుండా వివిధ చట్టాలకు సంబంధించి వాటికి ఆమోదం ఉందని తెలిపారు. అందువల్ల అవినీతి, మనీ లాండరింగ్, ఉగ్రవాదులకు ఆర్థిక దన్ను ఎదుర్కోవడానికి పన్ను ఒప్పందాల కింద మార్చిన అంశాల సమాచారాన్ని విస్తృతంగా పంచుకునే దిశగా బ్రిక్స్ దేశాలు ముందుకు రావాలని ఆయన కోరారు.
ఇతర బ్రిక్స్ దేశాల పన్ను అధిపతులు ఆయా పన్ను పరిపాల తీసుకున్న చర్యలను, డిజిటలైజేషన్ అలాగే సమాచార మార్పిడి ద్వారా ఎదురయ్యే పన్ను సవాళ్ళు వంటి ఇతర ఎజెండా అంశాలపై వారి ఆలోచనలను పంచుకున్నారు.
సమావేశం ముగింపులో పన్నుల అధిపతులు ఒక ప్రకటన జారీ చేశారు.
(Visitor Counter : 226
రసాయనాలు, ఎరువుల మంత్రిత్వ శాఖ
అయిదు వైద్య పరికరాల ధరలు పంపిణీదారు స్థాయిలో వ్యాపార మార్జిన్ 70 శాతం మించకుండా పరిమితి విధించిన ప్రభుత్వం
కోవిడ్ మహమ్మారి వల్ల వైద్య పరికరాల అవసరం ఉంటోంది. ఈ కారణంగా వాటి ధరలు అందుబాటులో ఉండాలని ప్రభుత్వం సంకల్పించి నియంత్రించాలని నిర్ణయించింది. డిపిసిఓ, 2013 పారా 19 కింద విస్తృతమైన ప్రజా ప్రయోజనాల కోసం అసాధారణమైన అధికారాలను వినియోగించింది. నేషనల్ ఫార్మాస్యూటికల్ ప్రైసింగ్ ఏజెన్సీ  13.07.2021 నాటి నోటిఫికేషన్ను జారీ చేస్తూ,  పల్స్ ఆక్సిమీటర్,  రక్తపోటు పర్యవేక్షణ యంత్రం,  నెబ్యులైజర్,  డిజిటల్ థర్మామీటర్ మరియు  గ్లూకోమీటర్ పై ట్రేడ్ మార్జిన్ను పంపిణీదారు  స్థాయిలో 70% వరకు పరిమితి విధించింది. అంతకుముందు, ఫిబ్రవరి 2019 లో ఎన్పిపిఎ క్యాన్సర్ నిరోధక ఔషధాలపై ట్రేడ్ మార్జిన్ను, 2021 జూన్ 3 న ఆక్సిజన్ కాన్సంట్రేటర్ల ధరలపై పరిమితి విధించింది. నోటిఫైడ్ ట్రేడ్ మార్జిన్ ఆధారంగా, సవరించిన ఎంఆర్పిని ఏడు రోజుల్లో నివేదించాలని ఎన్పిపిఎ తయారీదారులు / దిగుమతిదారులకు సూచించింది. సవరించిన ఎంఆర్పిలను ఎన్పిపిఎ ద్వారా పబ్లిక్ డొమైన్లో ప్రదర్శిస్తారు. సవరించిన ధరలు 2021 జూలై 20 నుండి అమల్లోకి వస్తాయి.
ప్రతి రిటైలర్, డీలర్, హాస్పిటల్ మరియు సంస్థ ఈ వైద్య పరికరాల ధరల జాబితాలను తయారీదారు అందించినట్లుగా, వ్యాపార ప్రాంగణంలో ఒక స్పష్టమైన భాగంలో ప్రదర్శిస్తాయి. సవరించిన ఎంఆర్పి ట్రేడ్ మార్జిన్ క్యాపింగ్కు అనుగుణంగా లేని తయారీదారులు / దిగుమతిదారులు 1955 నిత్యావసర వస్తువుల చట్టం, ఔషధాల , 2013 ప్రకారం అధికంగా వసూలు చేసిన మొత్తాన్ని 15 శాతం వడ్డీతో పాటు 100% వరకు జరిమానా జమ చేయాల్సి ఉంటుంది. బ్లాక్-మార్కెటింగ్ యొక్క సందర్భాలను నివారించడానికి, తయారీదారు, పంపిణీదారు, రిటైలర్ ఏ వినియోగదారునికి సవరించిన ఎంఆర్పి కంటే ఎక్కువ ధరకు ఈ వైద్య పరికరాలను విక్రయించకూడదని నిర్ధారించడానికి స్టేట్ డ్రగ్ కంట్రోలర్స్  పర్యవేక్షించాలి.
ఈ ఆదేశాలు మధ్యలో సమీక్ష చేస్తూనే, 2022 జనవరి 31వ తేదీ వరకు అమలులో ఉంటాయి.
ప్రధాన మంత్రి కార్యాలయం
సింహాలసంరక్షణ పట్ల మక్కువ ను కలిగి ఉన్న వారందరికీ ప్రపంచ సింహాల దినం సందర్భం లోఅభినందనలు తెలిపిన ప్రధాన మంత్రి
సింహాల సంరక్షణ పట్ల మక్కువను కలిగి ఉన్న వారందరికీ ప్రపంచ సింహాల దినం సందర్భంలో ప్రధానమంత్రి శ్రీ నరేంద్రమోదీ అభినందనలు తెలిపారు.
ప్రధాన మంత్రి అనేక ట్వీట్ లలో ఈ కింది విధంగా పేర్కొన్నారు.
‘‘సింహం సాహసవంతమైందీ, ఠీవి ఉట్టిపడేదీ నూ. ఆసియా ప్రాంతం లో సంతరించే ప్రత్యేక సంతతి సింహాల కు ఆశ్రయాన్ని ఇస్తున్నందుకు గాను భారతదేశం గర్వపడుతోంది. సింహాల సంరక్షణ విషయంలో మక్కువను కలిగిన వారందరికి ‘వరల్డ్ లయన్ డే’ సందర్భంలో నేను నా అభినందనలను తెలియజేస్తున్నాను. గడచిన కొన్ని సంవత్సరాలుగా భారతదేశంలో సింహాల సంతతి నిలకడగా వృద్ధి చెందుతున్న సంగతి తెలిస్తే మీరు సంతోషిస్తారు.
గుజరాత్ ముఖ్యమంత్రి గా నేను నా సేవలను అందించిన కాలం లో గీర్ సింహాల కోసం సురక్షితమైనటువంటి, భద్రమైనటువంటి ఆవాసాలను ఏర్పాటు చేసే దిశలో కృషి చేసే అవకాశం నాకు లభించింది. ఆయా ఆవాసాలను పదిలంగా ఉంచడం కోసం స్థానిక సముదాయాల ప్రమేయంతో అనేక కార్యక్రమాలను చేపట్టడం తో పాటు ప్రపంచంలో అవలంబిస్తున్నటువంటి ఉత్తమమైన అభ్యాసాలను అనుసరించడం కూడా జరిగింది. మరి ఈ కారణంగా పర్యటన రంగానికి కూడా ప్రోత్సాహం లభిస్తుంది.’’
(
ఈశాన్య ప్రాంత అభివృద్ధి మంత్రిత్వ శాఖ
న్యూఢిల్లీలో కేంద్ర మంత్రి డాక్టర్ జితేంద్ర సింగ్ ను కలిసిన - మేఘాలయ ముఖ్యమంత్రి కాన్రాడ్ సంగ్మా
కేంద్ర ఈశాన్య ప్రాంత అభివృద్ధి శాఖ  సహాయ మంత్రి ; ప్రధానమంత్రి కార్యాలయం, సిబ్బంది, ప్రజా ఫిర్యాదులు, పింఛన్లు, అణుశక్తి, అంతరిక్ష శాఖల సహాయ మంత్రి, డాక్టర్ జితేంద్ర సింగ్ ను మేఘాలయ ముఖ్యమంత్రి, కాన్రాడ్ సంగ్మా న్యూఢిల్లీలో కలిసి రాష్ట్రానికి సంబంధించిన వివిధ అంశాలతో పాటు, కేంద్ర నిధులతో రాష్ట్రంలో అమలౌతున్న అభివృద్ధి ప్రాజెక్టుల గురించి చర్చించారు.
ఢిల్లీ నుంచి షిల్లాంగ్కు విమాన సర్వీసు వచ్చే నెల నుంచి ప్రారంభించాలని తీసుకున్న నిర్ణయాన్ని, డాక్టర్ జితేంద్ర సింగ్ ప్రశంసించారు. చాలా కాలం నుండీ ఈ విషయం పెండింగ్లో ఉందని ఆయన పేర్కొంటూ, పూర్వపు అస్సాం రాష్ట్రానికి రాజధానిగా ఉన్న షిల్లాంగ్ ఈ సదుపాయాన్ని కలిగి ఉండటానికి అన్ని విధాలా అర్హత కలిగి ఉందని, అన్నారు.
ఢిల్లీ నుండి షిల్లాంగ్ కు నేరుగా విమాన సర్వీసు వల్ల రెండు ప్రదేశాల మధ్య ప్రయాణం సౌకర్యంగా ఉండడంతో పాటు, రాష్ట్రంలో పర్యాటకాన్ని కూడా ప్రోత్సహిస్తుందని, ఈశాన్య ప్రాంత అభివృద్ధి శాఖ మంత్రి పేర్కొన్నారు. కోవిడ్ మహమ్మారి ప్రభావం తక్కువగా ఉన్న కారణంగా మేఘాలయతో సహా ఈశాన్య ప్రాంతంలోని, కొన్ని పర్యాటక కేంద్రాలకు ఇప్పడు క్రమంగా ప్రాధాన్యత పెరుగుతున్న నేపథ్యంలో, ఈ నిర్ణయం ఖచ్చితంగా ఒకటి కంటే ఎక్కువ రంగాలను వివిధ మార్గాల్లో ప్రోత్సహిస్తుందని ఆయన వివరించారు.
డాక్టర్ జితేంద్ర సింగ్ మాట్లాడుతూ, ఈశాన్య రాష్ట్రాలకు సంబంధించిన అన్ని సమస్యలను పరిష్కరించడానికి ప్రధానమంత్రి శ్రీ నరేంద్ర మోదీ వ్యక్తిగత శ్రద్ధ తీసుకుంటున్నారని, కాన్రాడ్ సంగ్మా కు చెప్పారు. ప్రధాన మంత్రి సూచనల మేరకు, కొత్త విమానాశ్రయాలు, వివిధ మార్గాలలో విమాన సర్వీసులు, ఈశాన్య ప్రాంత వ్యాప్తంగా డబుల్ గేజ్ రైలు మార్గాలు, రహదారులు, కొత్త దేశీయ జలమార్గాల ద్వారా అనుసంధానతను, రవాణాను మెరుగుపరచడానికి ప్రత్యేక ప్రాధాన్యత నిస్తున్నట్లు డాక్టర్ జితేంద్ర సింగ్ తెలిపారు.
ఈశాన్య ప్రాంత అభివృద్ధి మంత్రిత్వ శాఖ  మరియు ఈశాన్య మండలి  పరిధిలోని వివిధ పథకాలకు సంబంధించిన కొన్ని ప్రతిపాదనల గురించి శ్రీ సంగ్మా, ఈ సందర్భంగా, డాక్టర్ జితేంద్ర సింగ్ కు వివరించారు. దీనికి కేంద్ర మంత్రి స్పందిస్తూ, ఈ ప్రతిపాదనలను పరిశీలిస్తానని ముఖ్యమంత్రికి హామీ ఇస్తూ, కోవిడ్ మహమ్మారి కారణంగా నెలకొన్న కొన్ని అవరోధాల గురించి తెలియజేశారు.
రాష్ట్ర ప్రభుత్వ ప్రాధాన్యతలకు అనుగుణంగా ఈశాన్య ప్రాంత అభివృద్ధి మంత్రిత్వ శాఖ అనుసరిస్తున్న ప్రోత్సాహక విధానాన్ని ముఖ్యమంత్రి ప్రశంసించారు. రాష్ట్రానికి నిధుల కేటాయింపు, కేటాయించిన బడ్జెట్టును పెంచే అవకాశాలు కూడా ఈ సందర్భంగా చర్చకు వచ్చాయి.
<><><>
(Visitor Counter : 129
మానవ వనరుల అభివృద్ధి మంత్రిత్వ శాఖ
కేంద్ర మానవ వనరుల అభివృద్ధిశాఖ మంత్రి శ్రీ రమేష్ పోఖ్రియాల్ ‘నిశాంక్’ ఒడిశా విశ్వవిద్యాలయ విద్యార్థుల కోసం భావోద్వేగ సమస్యల పరిష్కారానికి సెంట్రల్ యూనివర్శిటీ ఆఫ్ ఒడిశా హెల్ప్లైన్ “భరోసా” ను ప్రారంభించారు
కోవిడ్ మ-19 మహమ్మారి సమయంలో విద్యార్ధుల ఇబ్బందులను తగ్గించేందుకు , కేంద్ర మానవ వనరుల అభివృద్ది శాఖ మంత్రి శ్రీ రమేష్ పోఖ్రియాల్ నిశాంక్, సెంట్రల్ యూనివర్సిటీ ఆప్ ఒడిశా హెల్ప్ లైన్ భరోసాను , దాని హెల్ప్లైన్ నెంబర్ 08046801010ను వర్చువల్ ప్లాట్ఫాం ద్వారా ఈరోజు న్యూఢి్ల్లీలో ఆవిష్కరించారు. ఒడిశా లోని అన్ని విశ్వవిద్యాలయాల విద్యార్థులకు సంజ్ఞానాత్మక భావోద్వేగ పునరావాస సేవలను కల్పించడం ఈ హెల్ప్లైన్ లక్ష్యం. ఓడిశా రాష్ట్ర డిపార్టమెంట్ ఆఫ్ హయ్యర్ ఎడ్యుకేషన్ మంత్రి డాక్టర్ అరుణ్ కుమార్ సాహూ ఈ కార్యక్రమంలో పాల్గొన్నారు. ఈ కార్యక్రమానికి సెంట్రల్ యూనివర్సిటీ ఆప్ ఒడిశా వైస్ ఛాన్సలర్ ప్రొఫెసర్ ఐ.రామబ్రహ్మం సమన్వయకర్తగా వ్యవహరించారు.
ఈ సందర్భంగా శ్రీ రమేష్ పోఖ్రియాల్ నిశాంక్ మాట్లాడుతూ, కోవిడ్ -19 మహమ్మారి విరుచుకుపడిన కారణంగా దేశం క్లిష్ట దశలో ఉందని అన్నారు. ప్రధానమంత్రి శ్రీ నరేంద్రమోదీ నాయకత్వంలో, ఈ అంటువ్యాధిని అరికట్టడానికి భారత ప్రభుత్వం చేస్తున్న కృషిని ఆయన ప్రశంసించారు. విద్యార్థుల భవిష్యత్తును పరిరక్షించడంలో హెచ్ఆర్డి మంత్రిత్వ శాఖ చేస్తున్న కృషిని ఆయన వివరించారు. కొత్త అకడెమిక్ క్యాలెండర్ , వర్చువల్ ఎడ్యుకేషన్ పద్ధతికి సంబంధించి తీసుకున్న చర్యలపై ఆయన వివరించారు.
విద్యార్థుల మానసిక ఆరోగ్య సమస్యలకు ఎంతో ప్రాముఖ్యత ఉందని, సెంట్రల్ యూనివర్శిటీ ఆఫ్ ఒడిశా ప్రారంభించిన హెల్ప్లైన్ ఆ దిశగా గొప్ప ముందడుగు అని ఆయన నొక్కి చెప్పారు. అధికారికంగా హెల్ప్లైన్ను ప్రారంభించి, విద్యార్థులు వారి తల్లిదండ్రుల ప్రయోజనం కోసం హెల్ఫ్లైన్ నెంబర్ను వెల్లడించారు. హెల్ప్లైన్ ను ప్రారంభించే కార్యక్రమానికి హాజరైన ప్రముఖులకు ,వైస్ ఛాన్సలర్లు, వివిధ సంస్థల అధిపతులు, రిజిస్ట్రార్లు , ఒడిశాలోని వివిధ సంస్థల ఫ్యాకల్టీలకు కేంద్ర మంత్రి శుభాకాంక్షలు తెలిపారు. భరోసా చొరవను అనుసరించాలని దేశవ్యాప్తంగా ఉన్న కేంద్ర, రాష్ట్ర విశ్వవిద్యాలయాలు ,ఇతర ఉన్నత విద్యాసంస్థలను ఆయన కోరారు.
కోవిడ్ -19 నేపథ్యంలో బాధిత విద్యార్థుల సమస్యలను పరిష్కరించడానికి న సెంట్రల్ యూనివర్సిటీ ఆఫ్ ఒడిశా చేస్తున్న ప్రయత్నాలు, హెల్ప్లైన్ ‘భరోసా’ ప్రధాన లక్ష్యం, దాని సేవలను సియుఒ వైస్ ఛాన్సలర్ ప్రొఫెసర్ ఐ. రామబ్రహ్మం వివరించారు. సియుఒ హెల్ప్లైన్ ‘భరోసా’ ఒడిశాలోని ఏ విశ్వవిద్యాలయంలోని ఏ విద్యార్థి సమస్యలనైనా పరిష్కరిస్తుందనే విషయాన్ని ఆయన పునరుద్ఘాటించారు. అలాగే,సియుఒ హెల్ప్లైన్ కు పైలట్ దశలో 400 కి పైగా కాల్స్ వచ్చాయని ఆయన అన్నారు. లాంఛనంగా ఈరోజు సెంట్రల్ యూనివర్సిటీ ఆఫ్ ఒడిశా భరోసా ను ప్రారంభించడానికి ముందు ఇందుకు సంబంధించి
తగిన చర్యలు తీసుకోవడంలో కోరాపుట్ జిల్లా కలెక్టర్, స్పెషల్ మేజిస్ట్రేట్ శ్రీ మదుసూదన్ మిశ్రా కీలకపాత్ర పోషించారు.
ఒడిశా ప్రభుత్వ ఉన్నత విద్యా శాఖ మంత్రి డాక్టర్ అరుణ్ కుమార్ సాహూ, ఒడిశా సెంట్రల్ యూనివర్శిటీ ప్రయత్నాలను ప్రశంసించారు .కోవిడ్ -19 సమయంలో బాధలో ఉన్న విద్యార్థులకు ఇది సహాయపడగలదన్న ఆశాభావం వ్యక్తం చేశారు.
(Visitor Counter : 223
వ్యవసాయ మంత్రిత్వ శాఖ
ఎన్.సి.డి.సి. మరియు ఇండియన్ పోటాష్ సంస్థ తరఫున కేంద్ర వ్యవసాయ శాఖ మంత్రి శ్రీ తోమర్ 11 కోట్ల రూపాయల చెక్కును ప్రధానమంత్రి కేర్స్ నిధికి విరాళంగా అందజేశారు.
కోవిడ్-19 ముప్పును ఎదుర్కోడానికి వ్యవసాయ మంత్రిత్వశాఖ పరిధిలోని సంస్థలు తరచుగా సహాయం అందిస్తున్నాయి.
కోవిడ్-19 ముప్పును ఎదుర్కొనేందుకు, ప్రధానమంత్రి శ్రీ నరేంద్రమోదీ విజ్ఞప్తి మేరకు, జాతీయ సహకార అభివృద్ధి సంస్థ  మరియు ఇండియన్ పోటాష్ సంస్థ సంయుక్తంగా ప్రధానమంత్రి కార్స్ నిధికి 11 కోట్ల రూపాయల విరాళాన్ని అందజేశాయి. ఎన్.సి.డి.సి. మేనేజింగ్ డైరెక్టర్ శ్రీ సందీప్ కుమార్ నాయక్ 11 కోట్ల రూపాయల చెక్కును ఈ రోజు వ్యవసాయం, రైతుల సంక్షేమం, గ్రామీణాభివృద్ధి, పంచాయితీ రాజ్ శాఖల కేంద్ర మంత్రి శ్రీ నరేంద్ర సింగ్ తోమర్ కు అందజేశారు.
ఎన్.సి.డి.సి. సహకార సంఘాల ద్వారా గ్రామీణులకు ఆర్ధిక సహాయాన్ని అందజేస్తోంది. గత ఆర్ధిక సంవత్సరంలో రైతులకూ, గ్రామీణ ప్రజానీకానికీ 30 వేల కోట్ల రూపాయల మేర ఋణాలను అందజేసింది.
ప్రధానమంత్రి కార్స్ నిధి కి వ్యవసాయం మరియు రైతుల సంక్షేమ మంత్రిత్వ శాఖ పరిధిలోని కంపెనీలు, సంస్థలు శ్రీ తోమర్ ద్వారా కోట్లాది రూపాయలు విరాళంగా అందజేస్తున్నాయి.
మంత్రి కూడా తన ఒక నెల జీతంతో పాటు, పార్లమెంటు సభ్యుల నిధి నుండి కోటి రూపాయలనూ విరాళంగా అందజేశారు. దీనితో పాటు, తన నియోజక వర్గంలోని మోరేనా-శేయాపూర్ లో సంబంధిత పనులకోసం 50 లక్షల రూపాయలు విరాళంగా ఇచ్చారు.
హోం మంత్రిత్వ శాఖ
"అంతర్జాతీయ మాదక ద్రవ్యాల దుర్వినియోగం, అక్రమ రవాణా వ్యతిరేక దినం" సందర్భంగా కేంద్ర హోం సహకార మంత్రి అమిత్ షా సందేశం ఇచ్చారు.
ప్రధాన మంత్రి నరేంద్ర మోదీ మార్గదర్శకత్వంలో, హోం వ్యవహారాల మంత్రిత్వ శాఖ మాదక ద్రవ్యాలకు వ్యతిరేకంగా జీరో టాలరెన్స్ విధానాన్ని అవలంబించింది.
మోదీ 'డ్రగ్స్ ఫ్రీ ఇండియా' సంకల్పాన్ని నెరవేర్చడంలో పాలుపంచుకున్న నార్కోటిక్స్ కంట్రోల్ బ్యూరో  సిబ్బంది, స్వచ్ఛంద సంస్థలు వాలంటీర్లందరికీ మంత్రి శుభాకాంక్షలు తెలియజేశారు.
75వ స్వాతంత్య్ర సంవత్సరంలో, ప్రధాన మంత్రి నరేంద్ర మోదీ ఇచ్చిన ‘డ్రగ్స్ ఫ్రీ ఇండియా’ పిలుపును ఈ అమృత కాలంలో దృఢ సంకల్పంగా మార్చుకోవాలని నిర్ణయించుకున్నామని అన్నారు.
మాదకద్రవ్య వ్యసనం సమస్య జాతీయ భద్రతకు కూడా పెద్ద సవాలు, దీనిని అందరి సమన్వయంతో మాత్రమే ఆపవచ్చు , తొలగించవచ్చు
ప్రధాన మంత్రి నరేంద్ర మోదీ నాయకత్వంలో, భారత ప్రభుత్వం మాదకద్రవ్యాల అక్రమ రవాణాను పూర్తిగా నిర్మూలించడానికి విస్తృతంగా కృషి చేస్తోంది ఆయన నాయకత్వంలో, మేము ఈ పోరాటాన్ని సమన్వయం చేసి, సంస్థాగతీకరించాము.
హోం వ్యవహారాల మంత్రిత్వ శాఖ "నార్కోటిక్స్ కంట్రోల్ బ్యూరో" ఆధ్వర్యంలో "నార్కో కోఆర్డినేషన్ మెకానిజం" స్థాపించబడింది. దీని లక్ష్యం అన్ని ఏజెన్సీల మ
ప్రధాన మంత్రి నరేంద్ర మోదీ మార్గదర్శకత్వంలో హోం వ్యవహారాల మంత్రిత్వ శాఖ డ్రగ్స్ పట్ల జీరో టాలరెన్స్ విధానాన్ని అవలంబించిందని కేంద్ర హోం సహకార శాఖ మంత్రి అమిత్ షా అన్నారు. డ్రగ్ దుర్వినియోగం అక్రమ రవాణాకు వ్యతిరేకంగా అంతర్జాతీయ దినోత్సవం సందర్భంగా తన సందేశంలో, . 'డ్రగ్స్ ఫ్రీ ఇండియా' అనే ప్రధాన మంత్రి నరేంద్ర మోదీ సంకల్పాన్ని నెరవేర్చడంలో పాలుపంచుకున్న నార్కోటిక్స్ కంట్రోల్ బ్యూరో, స్వచ్ఛంద సంస్థలు స్వచ్ఛంద సేవకులందరికీ తాను అభినందనలు తెలుపుతున్నాను అని అమిత్ షా అన్నారు.
75వ స్వాతంత్య్ర సంవత్సరం సందర్భంగా ప్రధాన మంత్రి నరేంద్ర మోదీ ఇచ్చిన 'డ్రగ్స్ ఫ్రీ ఇండియా' పిలుపును ఈ అమృత కాలంలో దృఢ సంకల్పంగా మార్చుకోవాలని నిర్ణయించుకున్నామని అమిత్ షా అన్నారు. ప్రధాన మంత్రి నరేంద్ర మోదీ నాయకత్వంలో, హోం వ్యవహారాల మంత్రిత్వ శాఖ మాదక ద్రవ్యాలకు వ్యతిరేకంగా శూన్య సహన  విధానాన్ని అనుసరించింది. మాదకద్రవ్యాల వ్యసనం అనేది దేశ భద్రతకు కూడా పెద్ద సవాలు అని నేను నమ్ముతున్నాను. దీనిని అందరి సమన్వయంతో మాత్రమే ఆపవచ్చు తొలగించవచ్చు.
(డ్రగ్స్ అక్రమ రవాణాను పూర్తిగా నిర్మూలించేందుకు ప్రధాన మంత్రి నరేంద్ర మోదీ నేతృత్వంలోని భారత ప్రభుత్వం భారీ స్థాయిలో కృషి చేస్తోందని కేంద్ర హోం మంత్రి తెలిపారు. మోదీ నాయకత్వంలో తాము ఈ పోరాటాన్ని సమన్వయం చేసాము సంస్థాగతంగా చేసాము. దీని కోసం, మాదకద్రవ్యాల స్మగ్లింగ్ను అరికట్టడంలో పూర్తి విజయాన్ని సాధించడానికి, అన్ని ఏజెన్సీల మధ్య సమన్వయాన్ని ఏర్పరచడమే దీని ఉద్దేశ్యంగా హోం వ్యవహారాల మంత్రిత్వ శాఖలోని ‘నార్కోటిక్స్ కంట్రోల్ బ్యూరో’ ఆధ్వర్యంలో ‘నార్కో కోఆర్డినేషన్ మెకానిజం’ స్థాపించబడింది. జాతీయ స్థాయిలో డ్రగ్స్పై జరుగుతున్న ఈ పోరులో ఎన్సీబీ చురుకైన పాత్ర పోషిస్తోందని, దీని వల్ల విజయవంతమైన ఫలితాలు చూస్తున్నామని ఆయన అన్నారు. 2014 నుండి 2022 వరకు, గత 8 సంవత్సరాలలో స్వాధీనం చేసుకున్న డ్రగ్స్ విలువ గత 8 సంవత్సరాల కంటే దాదాపు 25 రెట్లు ఎక్కువ అని హోం మంత్రి చెప్పారు. మాదకద్రవ్యాల దుర్వినియోగం సమాజాన్ని నిర్వీర్యం చేయడమే కాదు, డ్రగ్స్ స్మగ్లింగ్ ద్వారా సంపాదించే డబ్బు కూడా దేశ భద్రతకు పెద్ద ముప్పు అని అమిత్ షా అన్నారు. ఎన్సిబి వాటాదారులందరి సమిష్టి కృషి ఆశించిన విజయానికి దారితీస్తుందని నేను ఖచ్చితంగా అనుకుంటున్నాను. 'డ్రగ్స్ ఫ్రీ ఇండియా' అనే మోదీ సంకల్పాన్ని నెరవేర్చడంలో మనమంతా మనవంతు సహకారం అందిద్దాం.
ఆర్థిక మంత్రిత్వ శాఖ
కొత్త ఫారం 26ఏఎస్ ద్వారా ఆదాయపన్ను రిటర్నుల ఈ-ఫైలింగ్లో సౌలభ్యం
కొత్త ఫారం 26AS అనేది, ఆదాయ పన్ను రిటర్నులను పన్ను చెల్లింపుదారులు త్వరగా, సరైన పద్ధతిలో ఈ-ఫైల్ చేసే విధానం. ఈ ఆర్థిక సంవత్సరం నుంచి, ఆదాయపన్ను చెల్లింపుదారులు కొత్త 26ఏఎస్ ఫారాన్ని చూస్తారు. వివిధ విభాగాల్లో, స్టేట్మెంట్ ఆఫ్ ఫైనాన్షియల్ ట్రాన్జాక్షన్స్ లో పేర్కొన్న పన్ను చెల్లింపుదారుల ఆర్థిక లావాదేవీలకు సంబంధించిన అదనపు వివరాలు కొత్త ఫారంలో ఉంటాయి.
ఎస్టీఎఫ్లకు సంబంధించి, దరఖాస్తుదారుల నుంచి ఆదాయ పన్ను శాఖ అందుకున్న సమాచారాన్ని ఫారం 26ఏఎస్లోని పార్ట్ 'ఇ'లో చూపుతారు. స్వచ్ఛంద వర్తింపు, పన్ను జవాబుదారీతనం, రిటర్నుల ఈ-ఫైలింగ్ను సులభతరం చేయడానికి ఇది ఉపయోగపడుతుంది. చెల్లించాల్సిన పన్నును సరిగా లెక్కించి, ఆదాయ పన్ను రిటర్న్  సమర్పించడానికి ఈ వివరాలను పన్ను చెల్లింపుదారు ఉపయోగించుకోవచ్చు.
లావాదేవీ వద్ద తగ్గించిన పన్ను, పాన్కు సంబంధించి లావాదేవీ వద్ద తగ్గించిన పన్ను సమాచారం, చెల్లించిన ఇతర పన్నుల వివరాలు, వాపసులు, టీడీఎస్ ఎగవేతలు సహా మరికొంత అదనపు సమాచారం ఇవ్వడానికి గత ఫారం 26ఏఎస్ను ఉపయోగించారు. ఇప్పుడు, పెద్ద ఆర్థిక లావాదేవీలను పన్ను చెల్లింపుదారులు గుర్తుకు తెచ్చుకునేలా ఇందులో ఎస్ఎఫ్టీలు ఉన్నాయి. తద్వారా, ఐటీఆర్ ఫైల్ చేసేటప్పుడు లెక్కలన్నీ సిద్ధంగా ఉంటాయి.
సేవింగ్స్ ఖాతాలో నగదు జమలు, ఉపసంహరణలు, స్థిరాస్తి క్రయవిక్రయాలు, కాల పరిమితి డిపాజిట్లు, క్రెడిట్ కార్డ్ చెల్లింపులు, షేర్లు, డిబెంచర్లు, విదేశీ నగదు, మ్యూచువల్ ఫండ్ల కొనుగోళ్లు, షేర్లను తిరిగి కొనడం, వస్తు, సేవలకు నగదు చెల్లింపులు వంటి వివరాలను ఆదాయపన్ను చట్టం-1961లోని సెక్షన్ 285 బీఏ ప్రకారం ఆదాయ పన్ను విభాగం స్వీకరిస్తుంది. ఈ చట్టంలో పేర్కొన్న "స్పెసిఫైడ్ పర్సన్స్" అయిన బ్యాంకులు, మ్యూచువల్ ఫండ్స్, బాండ్లను జారీ చేసే సంస్థలు, రిజిస్ట్రార్లు లేదా సబ్ రిజిస్ట్రార్లు వంటి వారి నుంచి; 2016 ఆర్థిక సంవత్సరం నుంచి భారీ మొత్తంలో ఆర్థిక లావాదేవీలు జరిపిన వ్యక్తులకు సంబంధించిన సమాచారాన్ని తీసుకుంటుంది. ఇప్పుడు, వివిధ ఎస్ఎఫ్టీల కింద ఉన్న సమాచారమంతా కొత్త ఫారం 26ఏఎస్లో కనిపిస్తుంది.
ఇప్పటినుంచి.., లావాదేవీ రకం, ఎస్ఎఫ్టీ ఫైలర్ పేరు, లావాదేవీ జరిగిన తేదీ, వ్యక్తిగత/ఉమ్మడి పార్టీ లావాదేవీ, పార్టీల సంఖ్య, నగదు మొత్తం, చెల్లింపు విధానం వంటి వివరాలను ఫారం 26ఏఎస్లోని పార్ట్ 'ఇ' ప్రదర్శిస్తుంది.
నిజాయతీ గల పన్ను చెల్లింపుదారులు, రిటర్నులు దాఖలు చేసేటప్పుడు ఆర్థిక లావాదేవీల సంపూర్ణ సమాచారాన్ని ఫారం 26ఏఎస్ అందించి సాయపడుతుంది. యాన్యువల్ ఇన్ఫర్మేషన్ రిటర్న్స్ లో, 2015-16 ఆర్థిక సంవత్సరం వరకు తీసుకున్న లావాదేవీల సమాచారం కూడా కొత్త ఫారం 26ఏఎస్లో ఉంటుంది.
ఆరోగ్య, కుటుంబ సంక్షేమ మంత్రిత్వ శాఖ
కోవిడ్ -19 నిరోధానికి ధరించే మాస్కులను ఇంట్లో తయారు చేసుకోవడం ఎలాగో తెలిపే కరదీపిక
కోవిడ్ -19 నిరోధానికి ధరించే మాస్కులను ఇంట్లో తయారు చేసుకోవడం ఎలాగో తెలిపే కరదీపిక పిడిఎఫ్ కోసం ఇక్కడ క్లిక్ చేయండి.
(
ప్రధాన మంత్రి కార్యాలయం
జపాన్ పూర్వ ప్రధాని శ్రీ శింజో ఆబే ఆధికారిక అంత్యక్రియల లో పాలుపంచుకోవడంకోసం ఈ రోజు రాత్రి టోక్యో కు బయలుదేరి వెళ్ళనున్న ప్రధాన మంత్రి
జపాన్ పూర్వ ప్రధాని శ్రీ శింజో ఆబే ఆధికారిక అంత్యక్రియల లో పాలుపంచుకోవడం కోసం ప్రధాన మంత్రి శ్రీ నరేంద్ర మోదీ టోక్యో కు ఈ రోజు రాత్రి బయలుదేరి వెళ్ళనున్నారు.
ప్రధాన మంత్రి అనేక ట్వీట్ లలో -
‘‘నాకు ప్రియమైన ఓ మిత్రుడు మరియు భారతదేశం-జపాన్ మైత్రి కోసం కృషి చేసిన ఒక గొప్ప విజేత అయినటువంటి పూర్వ ప్రధాని శ్రీ శింజో ఆబే యొక్క ఆధికారిక అంత్యక్రియల లో పాలుపంచుకోవడం కోసం నేను నేటి రాత్రి టోక్యో కు బయలుదేరి వెళుతున్నాను’’
‘‘భారతీయులు అందరి పక్షాన శ్రీమతి ఆబే కు మరియు ప్రధాని శ్రీ కిశిదా కు నేను హృదయపూర్వక సంతాపాన్ని వ్యక్తం చేయనున్నాను. శ్రీ ఆబే శాన్ దర్శించిన విధం గా భారతదేశం-జపాన్ సంబంధాల ను మరింత గా బలపరచడం కోసం మనం కృషి చేయడాన్ని కొనసాగిద్దాం. @kishida230’’ అని పేర్కొన్నారు.
రక్షణ మంత్రిత్వ శాఖ
సాగర్ పరిక్రమ 4 కోసం సన్నాహాలను ఉధృతం చేసిన భారతీయ నావికాదళం
భారత నావికాదళం 27 ఆగస్టు 2023న గోవాల సాగర్ పరిక్రమ 4 కోసం తన సన్నాహాలను అధికారికంగా ప్రారంభించినట్టు సంకేతాలు ఇచ్చింది. ఇందులో భాగంగానే, వచ్చే ఏడాది భారతీయ నౌక తారిణి పై సర్కమ్వెంటింగ్ నౌకాయాత్రకు వెళ్ళనున్న ఇద్దరుస్వచ్ఛంద మహిళా అధికారులు లెఫ్టెనెంట్ కమడోర్ దిల్నా, లెఫ్టెనెంట్ కమడోరా రూపాలకు మార్గదర్శిగా, కోచ్గా ఉండేందుకు అగ్ర సర్కమ్ నావిగేటర్ , గోల్డెన్ గ్లోబ్ రేస్ హీరో అయిన కమడోర్ అభిలాష్తో అవగాహనా ఒప్పందంపై సంతకాలు చేసింది.
కంట్రోలర్ ఆఫ్ పర్సనల్ సర్వీసెస్, భారతీయ నావికాదళ సెయిలింగ్ అసోసియేషన్  ఉపాధ్యక్షుడు విఎడిఎం కృష్ణ స్వామినాథన్, నావల్ వార్ కాలేజ్ కమాండెంట్ ఆర్ఎడిఎం రాజేష్ ధన్ఖడ్ల సమక్షంలో ఈ అవగాహనా ఒప్పందంపై సంతకాలు చేయడం జరిగింది. ఈ కార్యక్రమంలో పెద్ద సంఖ్యలో నావికాదళ సిబ్బంది కూడా పాల్గొన్నారు.
ఆకట్టుకునే సముద్ర నావికాయాన విన్యాసాల విషయంలో ఇద్దరు మహిళా అధికారులు విఎడిఎం స్వామినాథన్ అభినందనలు తెలపడమే కాక సాగర్ పరిక్రమ 4 కోసం వారి సన్నద్ధతకు శుభాకాంక్షలు తెలిపారు. ఈ సముద్రయాత్ర కృషికి తన బలమైన మద్దతును అందిస్తున్నందుకు భారతీయ నావికాదళం తరఫున కమడోర్ అభిలాష్ టామీకి కూడా ఆయన కృతజ్ఞతలు తెలిపారు.
రానున్న నెలల్లో ఇద్దరు అధికారులు సవాళ్ళతో కూడిన మిషన్ కోసం అరేబియా సముద్రం, బంగాళాఖాతం, హిందూ మహాసముద్రంలో పలు స్వల్పకాలిక, దీర్ఘ యాత్రలు చేపట్టడం సహా కమడోర్ టామీ శిష్యరికంలో కఠిన శిక్షణను పొందనున్నారు.
కమడోర్ టామీ ఇతర సెయిలింగ్ యాత్రలలో పాల్గొనేవారికి కూడా మార్గదర్శనం చేయడమే కాక, శిక్షణా సంస్థలలో శిక్షణ పొందుతున్నవారితో ప్రేరణాత్మక చర్చల ద్వారా, తన అనుభవాలను పంచుకుంటారు.
సాగర్ పరిక్రమ 4 మునుపెన్నడూ చేయని సాహసమే కాక భారతదేశ సముద్ర నౌకాయానం యత్నంలో ఒక ముఖ్యమైన అడుగు.
రాష్ట్రపతి సచివాలయం
ఉపాధ్యాయ దినోత్సవం సందర్భంగా శుభాకాంక్షలు తెలిపిన రాష్ట్రపతి
ఉపాధ్యాయ దినోత్సవం సందర్భంగా రాష్ట్రపతి రాంనాథ్కోవింద్ దేశవ్యాప్తంగా గల ఉపాధ్యాయులకు శుభాకాంక్షలు తెలియజేశారు.
ఈ సందర్భంగా ఆయన ఒక సందేశం ఇస్తూ, “దేశవ్యాప్తంగా గల ఉపాధ్యాయులకు నా హృదయపూర్వక శుభాకాంక్షలు, అభినందనలు తెలియజేస్తున్నాను. ఆధునిక కాలపు గొప్ప గురువులలో ఒకరు, పూర్వ రాష్ట్రపతి, మహోన్నతులు, డాక్టర్ సర్వేపల్లి రాధాకృష్ణన్ జయంతిని మనం ఉపాధ్యాయదినోత్సవంగా జరుపుకుంటాం.
వారు గొప్ప తత్త్వవేత్త. ఉపాధ్యాయుడంటే కేవలం విద్యనేర్పేవారు మాత్రమే కాక,విద్యార్ధులలో నైతికతను నింపి వారికి విలువలను బోధించే మార్గదర్శి అని ఉపాధ్యాయుడి పాత్రను ఆయన నిర్వచించారు.
పరిపూర్ణమైన పట్టుదల , సహనంతో మన ఘనమైన సంస్కృతి ,వారసత్వాన్ని అర్థం చేసుకోవడానికి ఉపాధ్యాయులు విద్యార్థులకు సహాయం చేస్తారు.ఈ లక్ష్యాలను నిర్దేశించుకోవడానికి, వాటిని చేరుకోవడానికి ఆదర్శ ఉపాధ్యాయులు విద్యార్థులను గట్టిగా ప్రోత్సహిస్తారు. ఉపాధ్యాయులు విద్యార్ధులకు మార్గనిర్దేశక శక్తి . వారు మన దేశ నిజమైన నిర్మాతలు అని అనడంలో ఎలాంటి సందేహం లేదు. ‘గురు-శిష్య’ సంప్రదాయం భారతీయ సంస్కృతిలో ప్రత్యేక గౌరవాన్ని కలిగి ఉండటానికి ఇదే ముఖ్యమైన కారణం.
మన యువ తరాన్నిసర్ద సన్నద్ధం చేయడానికి, వారు నేర్చుకోవడానికి, ఆవిష్కరణలు సాధించడానికి, సమాజానికి మరింత సమర్థవంతంగా వారు సేవలు అందించడానికి సహాయపడే కొత్త బోధనా పద్ధతులు ఎంతైనా అవసరమని మారుతున్న కాలం తెలియజేస్తోంది. ప్రతిభావంతులైన మన ఉపాధ్యాయుల మార్గనిర్దేశంలో మనం మన మహోన్నత దేశ భవిష్యత్తును నిర్మించుకోగలమన్న విశ్వాసం నాకుంది.
ఉపాధ్యాయులందరికీ నేను నా హృదయపూర్వక శుభాకాంక్షలు తెలియజేస్తున్నాను. రాగల రోజులలో మన దేశ కీర్తిని పెంపొందించేలా, దేశానికి నాయకత్వం వహించే జ్ఞానవంతులైన విద్యార్ధులను తయారు చేసే కృషిలో వారు గొప్ప విజయం సాధించాలని కోరుకుంటున్నాను.”
రాష్ట్రపతి హిందీ సందేశం కోసం ఇక్కడ క్లిక్ చేయండి.
మంత్రిమండలి
విపత్తునిర్వహణ, ప్రతిఘాతుకత్వం, ఉపశమనం సంబంధిత రంగం లో సహకారం అనేఅంశం లో భారతదేశానికి, బాంగ్లాదేశ్ కు మధ్య అవగాహన పూర్వక ఒప్పందానికి ఆమోదం తెలిపిన మంత్రిమండలి
విపత్తు నిర్వహణ, ప్రతిఘాతుకత్వం, ఉపశమనం సంబంధిత రంగం లో సహకారం అనే అంశంలో బాంగ్లాదేశ్ ప్రజా గణతంత్రానికి చెందిన విపత్తు నిర్వహణ- సహాయం మంత్రిత్వ శాఖ కు, భారత గణతంత్రానికి చెందిన దేశీయ వ్యవహారాల మంత్రిత్వ శాఖ లో భాగంగా ఉన్నటువంటి నేశనల్ డిజాస్టర్ మేనేజ్ మెంట్ ఆథారిటి  కు మధ్య 2021 మార్చి నెల లో సంతకాలైన ఒక అవగాహన పూర్వక ఒప్పంద పత్రం  ను గురించి ప్రధాన మంత్రి శ్రీ నరేంద్ర మోదీ అధ్యక్షతన జరిగిన కేంద్ర మంత్రివర్గ సమావేశం దృష్టి కి తీసుకు రావడం జరిగింది.
ప్రయోజనాలు:
ఈ ఎమ్ఒయు ఒక వ్యవస్థ ను ఏర్పరచడానికి మార్గాన్ని సుగమం చేస్తున్నది. దీని వల్ల భారతదేశం, బాంగ్లాదేశ్ లు విపత్తు నిర్వహణ యంత్రాంగం తాలూకు ప్రయోజనాల ను పొందనున్నాయి. అంతేకాకుండా విపత్తు నిర్వహణ రంగం లో సన్నద్ధత, ప్రతిస్పందన, సామర్థ్యం పెంపుదల వంటి హంగుల ను బలోపేతం చేయడం లో ఈ ఎమ్ఒయు సహాయకారి కానుంది.
ఎమ్ఒయు ముఖ్యాంశాలు :
- పెద్ద స్థాయి విపత్తు..  ఎదురైనప్పుడు ఉభయ పక్షాల లో ఏ ఒక్క పక్షం అభ్యర్థన మేరకైనా సహాయం, ప్రతిస్పందన, పునర్ నిర్మాణం, తిరిగి కోల్పోవడం లకు సంబంధించిన రంగం లో పరస్పరం మద్దతు ను అందించడం.
- సంబంధిత సమాచారాన్ని, రిమోట్ సెన్సింగ్ కు చెందిన సమగ్ర సమాచారాన్ని విజ్ఞాన శాస్త్ర సంబంధమైన డేటా ను ఒక పక్షానికి మరొక పక్షం అందజేయడం తో పాటు విపత్తు వేళ ప్రతిస్పందన, రికవరీ, విపత్తు ప్రభావాన్ని తగ్గించే దిశలో చర్య లు, విపత్తు ప్రభావానికి ఎదురొడ్డి నిలచి తగిన విధం గా సామర్థ్యాలను పెంచుకోవడం తాలూకు అనుభవాన్ని ఉత్తమ అభ్యాసాలను పరస్పరం వెల్లడించుకోవడం.
- ఆధునిక సమాచార సాంకేతికత ముందస్తు హెచ్చరిక వ్యవస్థను రిమోట్ సెన్సింగ్ నావిగేషన్ సేవలు విపత్తు ఎదురయినప్పుడు తీసుకోవలసిన సన్నాహక చర్యల తాలూకు నైపుణ్యం, అలాగే వాస్తవ కాల ప్రాతిపదికన డేటాను ఇచ్చిపుచ్చుకోవడం... ఈ రంగంలో సహకారాన్ని ఇచ్చిపుచ్చుకోవడం.
- విపత్తు నిర్వహణ రంగంలో అధికారుల శిక్షణకు అండదండలను అందించడం.
- ఇరు దేశాల మధ్య సంయుక్త విపత్తు నిర్వహణ కార్యకలాపాలను నిర్వహించడం.
- విపత్తులకు తట్టుకొని నిలిచే సముదాయాలను సిద్ధం చేయడం కోసం అత్యంత ఆధునికమైన సాంకేతికతలను పరికరాలను పరస్పరం ఇచ్చిపుచ్చుకోవడం.
- విపత్తు నిర్వహణ రంగంలో పాఠ్య పుస్తకాలను, మార్గదర్శక సూత్రాలను తదితర ప్రచురణలను, సామగ్రిని పరస్పరం ఇచ్చి పుచ్చుకోవడం. అంతేకాకుండా విపత్తు నిర్వహణ, రిస్క్ రిడక్షన్ మరియు రికవరీ రంగం లో పరిశోధన కార్యక్రమాల ను సంయుక్తంగా చేపట్టడానికి కూడా అవకాశం ఉంటుంది.